المجریطی

المجریطی کا نام ابو القاسم مسلمہ بن احمد ہے، اندلس کے شہر مجریط (میدرد، موجودہ اسپین) میں 340 ہجری کو پیدا ہوئے اور اسی سے منسوب ہوکر “المجریطی” کہلائے، ریاضی دان تھے اور اندلس میں ریاضی دانوں کے امام کہلاتے تھے، علمِ فلک پر بھی ان کے مواقف اور آراء ہیں، کیمیا اور دیگر علوم پر بھی دسترس رکھتے تھے۔

انہوں نے ریاضی، حساب، ہندسہ اور کیمیا پر بیش قیمت علمی تصانیف چھوڑی ہیں جن میں کچھ اہم یہ ہیں : کیمیا میں “رتبہ الحکم”، کیمیا میں ہی “غایہ الحکیم”، یہ کتابین لاطینی زبان میں ترجمہ ہوچکی ہیں۔

انہوں نے خوارزمی کے زیچ میں اضافے کیے، ان کا آلاتِ رصد اور اسطرلاب پر ایک مقالہ بھی قابلِ ذکر ہے، اس کے علاوہ انہوں نے قدیم قوموں کی تاریخ پر بھی دلچسبی لی، آخر میں یہ بتاتے چلیں کہ مجریطی ایک ایسے علمی مدرسہ کے بانی تھے جس کی فکر اور رائے سے بعد کے بہت سارے سائنس دان متاثر ہوئے جیسے مشہور اندلسی طبیب الزہراوی، الغرناطی، الکرمانی اور ابن خلدون جنھوں نے مجریطی کی بہت ساری آراء اپنے مقدمہ میں نقل کی ہیں۔

57 سال کی عمر میں ان کی وفات 397 ہجری کو ہوئی۔

حوالہ جات 

1007ء کی وفیات
950ء کی پیدائشیں
اسلامی قرون وسطی کے ماہرین فلکیات
اسلامی قرون وسطی میں ریاضی دان
اندلسی شخصیات
دسویں صدی کے اسلامی مسلم علما
علماء علوم اسلامیہ
قرون وسطی کے عرب ریاضی دان
قرون وسطی کے عرب ماہرین فلکیات
قرون وسطی کے مسلم کیمیا گر
قرون وسطی کے مورش ریاضی دان
قرون وسطی کے مورش منجمین
مسلم سائنس دان
دسویں صدی کی عرب شخصیات
گیارہویں صدی کی عرب شخصیات
950ء کی دہائی کی پیدائشیں
میدرد کی شخصیات
اندلس کے ماہر فلکیات
اندلس کے علماء